《高粹送糟蟹破故纸芽口占以谢》
宋代·洪咨夔

无肠公子醉乡徒，风味元来蜀似吴。
便好挂门驱瘧鬼，不须诗咏血模糊。
蒲筥新芽补骨脂，雨痕照眼碧离离。
功於枸杞庵藦似，不是山人底得知。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。